open-index/open-wikipedia-markdown huggingface dataset:
Apso mūšis

**Apso mūšis** (, ) – 1792 m. gegužės 15 d. (gegužės 25 d. pagal Julijaus kalendorių) prie Apso miestelio (Vitebsko vaivadija, LDK) įvykusios kautynės tarp Rusijos imperijos kariuomenės korpuso, vadovaujamo generolo leitenanto kunigaikščio Jurijaus Dolgorukovo ir LDK totorių pulko, vadovaujamo generolo adjutanto Mykolo Krikoro.

## Priešistorė
Rusijos imperijos kariuomenės korpusas (9 tūkst. karių), vadovaujamas J. Dolgorukio, gegužės 12 d. (gegužės 22 d.) forsavo Dauguvą ir įsiveržė į Lietuvą. Pirmoji korpuso kolona kirto Lietuvos sieną ties Daugpiliu, antroji, vadovaujama generolo majoro I. Rautenfeldo, persikėlė ties Kraslava. Susijungę abi rusų korpuso kolonos patraukė į Breslają.

Persikėlęs per Dauguvą Rautenfeldas į žvalgybą Drujos kryptimi išsiuntė Dono kazokų būrį. Pastarieji išsiaškino, kad mieste yra kapitono Reiževskio totorių pulkas. Grįždami iš žvalgybos kazokai susirėmė su nedideliu totorių būriu, atsiųstu Mykolo Krikoro, sugebėjo paimti du belaisvius. Grįžus žvalgams I. Rautenfeldas iš karto į Drują išsiuntė 160 karių, tačiau Reiževskis, sužinojęs apie artėjančius rusus, su savo pulku pasitraukė į Gluboką. Esant tokiai situacijai, Rautenfeldas atsisakė persekiojimo ir tęsė žygį į Breslaują, kurią be pasipriešinimo užėmė gegužės 16 d. (gegužės 26 d.).

Išliko du pranešimai, aprašantys mūšį prie Apso – vienas parengtas generolo-leitenanto Simono Zabielos, kitas – kapitono Juozapo Sulkovskio.

## Simono Zabielos pateiktas mūšio aprašymas
Rautenfeldo pajėgoms užėmus Breslają, pagrindines korpuso pajėgas V. Dolgorukovas nukreipė į Apsą. Rusijos kariuomenės avangardą sudarė 100 Dono kazokų, vadovaujamų kapitono Belgorodcevo. Judėdamas Dolgorukovo korpuso avangarde, Belgorodcevas į žvalgybą pasiuntė 7 žmonių būrį, kuris susidūrė su Mykolo Krikoro totorių pulko žvalgais. Prasidėjusio susirėmimo metu Kirkoro pulkas kovojo su Dono kazokų būriu, vadovaujamu pulkininko Kirejevo. Po kelių valandų mūšio lietuvių pulkas buvo priverstas trauktis. Į nelaisvę pateko kapitonas Miloševičius, o leitenantas Achmatovičius buvo sunkiai sužeistas. Simonas Zabiela tvirtino, kad mūšyje žuvo kelios dešimtys rusų, be to, išdavyste apkaltino vieną žydą, kuris pateikė melagingą informaciją apie rusų kavaleriją.

## Juozapo Sulkovskio pateiktas mūšio aprašymas
Mykolo Krikoro varovaujamas totorių pulkas, dislokuotas Apse, stebėjo rusų kariuomenės judėjimą. Generolas majoras I. Rautenfeldas, norėdamas atsikratyti priešo, gegužės 25 d. apsupo miestą. M. Kirkoras, siekdamas išvengti apsupties ir nelaisvės, metė savo pulką į beviltišką puolimą, kuris leido jam išsiveržti iš apsupties. Mūšio metu abiejose pusėse žuvo apie 300 karių.

## Literatūra
* (RU) Хронологический указатель военных действий русской армии и флота. Т.1, С-Пб, 1908 г. Военные действия в Великом Княжестве Литовском и Польше в 1792 году. – СПб.: Воен. тип., 1908–1913. – Т. 1 (1695–1800):. – С. 196–197.
* Borawski P., Tatarzy w dawnej Rzeczypospolitej, Warszawa: Ludowa Spółdzielnia Wydawnicza, 1986, s. 224–225, ISBN 83-205-3747-9, OCLC 830218869.
Lavingo apygarda

**Lavingo apygarda** () – Jungtinių Amerikos Valstijų apygarda, esanti Teksaso vakarinėje dalyje. Tai yra mažiausia pagal gyventojų skaičių apygarda visoje šalyje; pagal 2020 m. JAV gyventojų surašymo duomenis, apygardoje gyveno vos 64 žmonės. Būstinė įsikūrusi vienintelėje apygardos gyvenvietėje – Mentone. 

## Istorija
1583 m. vietovę atrado ir Pekoso upę perėjo tyrinėtojas Antonijus de Espechas.

1854 m. generolas Džonas Popas geležinkelių kompanijai apžiūrėjo apygardos apylinkes, 1855 m. grįžo su tikslu šiaurės vakarinėje apygardos dalyje įkurti stovyklą bei artezinius gręžinius, bet veikla buvo nesėkminga ir 1861 m. sustabdyta. 

Nuo 1837 iki 1874 m. apygardos teritorija priklausė Becharo apygardai, nuo 1874 – Tomo Gryno apygardai. Pavadinta Oliverio Lavingo, Lavingo apygardos apylinkėse komančių mirtinai sužeisto rančininko garbei. Atskira apygarda tapo 1887 m., 1897 m. prijungta prie Rivso apygardos ir 1931 m. dar kartą įkurta.

## Geografija

Vakarinė apygardos riba eina palei Pekoso upę ir jai priklausantį Red Blafo tvenkinį. Šiaurėje ribojasi su Naująja Meksika. Apygardos reljefas sudarytas daugiausiai iš lygių dykumų ir kelių neaukštų kalvų. Auga krūmai, žolė, kaktusai, palei upę – eglūnai. Altitudė nuo 819 iki 1 009 m virš jūros lygio.

## Gyventojai
2020 m. JAV gyventojų surašymo duomenimis, apygardoje gyveno 87,5 % baltųjų, 7,81 % mišrios rasės, 1,56 % lotynoamerikiečių, 1,56 % indėnų ir 1,56 % kitų rasių kilmės gyventojų.

## Taip pat skaitykite
* Sąrašas:Rečiausiai gyvenamos administracinės teritorijos pagal valstybę

## Šaltiniai
Belgijos I nacionalinis divizionas

**Belgijos I nacionalinis divizionas** (, ) – Belgijos futbolo 3-osios pakopos lyga. Varžybos vyksta atskirai flamandų (VV) ir valonų (ACFF) regionuose.

## Istorija

Lyga įkurta 1926 m. kaip 3 zonų turnyras, nuo 1931 m. – 4 zonų, nuo 1952 m. jame yra 2 zonos. 2016 m. lyga restruktūrizuota kartu su visa Belgijos lygų sistema.

## Čempionai
*  – Beerschot Wilrijk
*  – RFC Knokke
*  – RE Virton
*  – KMSK Deinze
*  atšauktas dėl pandemijos
*  – FCV Dender EH
*  – Patro Eisden
*  – RAAL La Louviere
*  – Olympique Charleroi ir Jong Gent

## Nuorodos
* Rsssf.org
** Belgium - List of Third Level Champions
** Belgium - Third Level History 1952-2000
* Belgium: First Amateur Division (Soccerway.com)
Belgijos II divizionas

**Belgijos II divizionas** (, ) – Belgijos futbolo 4-osios pakopos lyga. Varžybos vyksta atskirai flamandų (ACFF, 1 zona) ir valonų (VV, 2 zonos) regionuose.

## Istorija

Lyga įkurta 1952 m. kaip 4 grupių zoninis turnyras. 2016 m. ji restruktūrizuota kartu su visa Belgijos lygų sistema, paliekant 3 zonas.

## Šaltiniai

## Nuorodos
* Belgium: Second Amateur Division (Soccerway.com)
Belgijos III divizionas

**Belgijos III divizionas** (, ) – Belgijos futbolo 5-osios pakopos lyga. Varžybos vyksta atskirai flamandų (ACFF) ir valonų (VV) regionuose, po 2 zonas kiekviename regione. Tai žemiausia nacionalinė pakopa – žemiau veikia Belgijos provincijų lygos.

## Istorija

Lyga įkurta 2016 m. per Belgijos lygų sistemos restruktūrizavimą kaip papildoma nacionalinė pakopa.

## Šaltiniai

## Nuorodos
* Belgium: Third Amateur Division (Soccerway.com)
Belgijos provincijų lygos

**Belgijos provincijų lygos** (, ) – Belgijos futbolo 6–9 pakopų lygos, vykstančios atskirai kiekvienoje iš Belgijos provincijų. Komandų ir grupių skaičius provincijose yra nevienodas. Geriausios provincijų komandos patenka į žemiausią nacionalinio lygmens lygą – Belgijos III divizioną.

Lygos pagal pakopas:

## Istorija

Provincijų lygos atsirado labai anksti – dar 1904 m. Jos iškart tapo 3-ąja pakopa, kadangi jau buvo 2 nacionalinės lygos. Palaipsniui gausėjant nacionalinėms lygoms, provincijų lygos bendrojoje lygų sistemoje vis leidosi žemyn – 1926 m. jos tapo 4-ąja pakopa, 1952 m. – 5-ąja pakopa, o 2016 m. per Belgijos lygų sistemos restruktūrizavimą – 6-ąja pakopa.

## Provincijos

## Šaltiniai

## Nuorodos
* Belgium: Provincial (Soccerway.com)
* Competitions (Walfoot.be)
* Jikiwi.com
Dantiniai priebalsiai

**Dantiniai priebalsiai** – liežuvio priešakiniai priebalsiai, tariami priekinę liežuvio dalį priartinant prie dantų. Dantinių priebalsių nereikėtų painioti su alveoliniais ir postalveoliniais priebalsiais, tariamais tarp liežuvio ir gomurio, tačiau neretai klasifikacija būna laisvesnė ir dalyje kalbų dantiniai priebalsiai jungiami prie alveolinių.

Lietuvių kalboje vartojami raidėmis *c, d, dz, l, n, s, t, z* žymimi dantiniai priebalsiai ir minkštosios jų poros.

## TFA sąrašas
Dalinis TFA dantinių priebalsių sąrašas su kai kurių kalbų pavyzdžiais:

## Išnašos
Fabolous

**Džonas Deividas Džeksonas** (*John David Jackson*, g. 1977 m. lapkričio 18 d.), geriau žinomas savo sceniniu slapyvardžiu ***Fabolous*** – amerikiečių reperis ir dainų autorius. Gimė ir užaugo Brukline, o išgarsėjo pasirodydamas DJ Clue vedamoje „Hot 97“ radijo laidoje ir jau sekančią dieną po pasirodymo pasirašė kontraktą su „Desert Storm Records“ įrašų kompanija. Debiutinį albumą „Ghetto Fabolous“ išleido 2001 m. rugsėjį, o, 2024 m. duomenimis, atlikėjas iš viso išleidęs septynis studijinius albumus, iš kurių naujausiasis, „Summertime Shootout 3: Coldest Summer Ever“, išleistas 2019 m. lapkritį.

## Diskografija
**Studijiniai albumai**
* *Ghetto Fabolous* (2001)
* *Street Dreams* (2003)
* *Real Talk* (2004)
* *From Nothin' to Somethin*' (2007)
* *[[Loso's Way]]* (2009)
* *The Young OG Project* (2014)
* *Summertime Shootout 3: Coldest Summer Ever* (2019)

**Bendri albumai**
* *Friday on Elm Street*  (2017)

## Išnašos

## Nuorodos
* 
*
Loso's Way

**Loso's Way** – penktasis amerikiečių reperio Fabolous studijinis albumas, išleistas 2009 m. liepos 28 d. Jam pristatyti išleisti keturi singlai: „Throw It in the Bag“, „My Time“, „Everything, Everyday, Everywhere“ ir „Money Goes, Honey Stay (When the Money Goes Remix)“, o dainas kartu atlieka tokie atlikėjai, kaip Jay-Z, Lil Wayne ir Trey Songz.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 99 tūkstančiai kopijų ir jis debiutavo pirmojoje „Billboard 200“ reitingo vietoje, tampant pirmuoju Fabolous įrašu, pasiekusiu šią viršūnę. 2020 m. lapkričio mėnesio duomenimis, JAV parduota per pusę milijono kopijų ir albumas tapęs auksiniu.

## Dainų sąrašas

## Kūrybinė grupė

* Mike „I.L.O.“ Aiello – klavišiniai 
* Chris Athens – garso dizainas
* Steven Barlow – garso inžinerijos pagalba , įrašymas, garso redagavimo pagalba 
* Blackout – garso inžinerija 
* Just Blaze – plokštelių braižymas 
* Kevin „KC“ Cossom – pritariamasis vokalas 
* Juro „Mez“ Davis – garso inžinerija 
* Jermaine Dupri – garso suvedimas 
* Supa Engineer DURO – garso suvedimas 
* Casey Flynn – garso inžinerija 
* Ed „Wolverine“ Goodson – bosinė gitara, gitara 
* Christy Hall – prodiusavimo pagalba 
* Edd „Odd“ Hartwell – garso inžinerijos pagalba 
* Brandon „Bizzy“ Hollemon – papildoma gitara 
* John Horesco IV – garso inžinerija , įrašymas, garso redagavimo pagalba 
* J.U.S.T.I.C.E. League – garso inžinerijas 
* Gimel „Young Guru“ Keaton – garso inžinerija 
* Keke and Amy – prodiusavimo koordinavimas 
* Danny Keyz – klavišiniai 
* Ken „Duro“ Ifill – garso inžinerija 
* DJ Khalil – garso inžinerija , ritmo programavimas 
* Rico Law – garso inžinerija 
* Ryan Leslie – garso inžinerija , instrumentų atlikimas 
* Mark Lewis – garso inžinerija 
* Chris „TEK“ O'Ryan – garso inžinerija 
* Carlos Oyanedel – garso suvedimo inžinerijos pagalba 
* Anthony „Smash“ Randolph – papildomi klavišiniai 
* Lenesha Randolph – pritariamasis vokalas 
* Zach Steele – garso inžinerijos pagalba 
* Syience – instrumentų atlikimas 
* Phil Tan – garso suvedimas 
* Brian „B-LUV“ Thomas – garso inžinerija 
* Brian Turner – įžanginis balsas 
* Jeff „Supa Jeff“ Villanueva – vokalo garso inžinerija , papildoma garso inžinerija 
* Finis „KY“ White – garso inžinerija 
* Doug Wilson – garso inžinerija , klavišiniai 
* Eric Young – garso inžinerijos pagalba 
* Jordan „DJ Swivel“ Young – garso inžinerijos pagalba , garso suvedimo inžinerijos pagalba 

## Išnašos
Jorktaunas

**Jorktaunas** () – miestas Jungtinėse Amerikos Valstijose, Teksaso valstijos pietryčiuose.

## Istorija
1848 m. Jorktaunas buvo įkurtas kapitono John York ir Charles Eckhardt. Miestas buvo pavadintas kapitono John York garbei, žinomas kovotojas prieš indėnus, bei karvedys, kuris iškovojo pergalę prieš Meksiką 1835 m. Beksaro apgultyje. Už savo karinę tarnybą York gavo daug žemės ploto šioje teritorijoje.

Miesto įkūrėjai 1848 m. siūlė 10 akrų (40 tūkst. m²) žemės pirmosioms dešimt naujakurių šeimų, kurios apsigyventų miestelio teritorijoje. Pirmieji atvykėliai buvo vokiečių, bohemų, lietuvių ir lenkų šeimos.

1867 m. pastatyta pirmoji katalikų bažnyčia, o 1872 m. bažnyčią pastatė vokiečių ir lietuvių liuteronai.

Miestas buvo oficialiai įregistruotas 1871 m.

## Demografija

### Lietuvių bendruomenė
Jorktaunas yra seniausios žinomos Amerikos lietuvių bendruomenės įsikūrimo vieta. Nors dauguma dabartinių Teksaso lietuvių su šia bendruomene nėra tiesiogiai susiję, šios bendruomenės istorija turi didelę reikšmę. Pirmieji lietuviai į Teksasą atsikraustė 1852 m., netrukus po Amerikos–Meksikos karo. Šie pirmieji atvykėliai buvo iš Mažosios Lietuvos, kuri tuo metu buvo valdoma Vokietijos, o ne iš Rusijos imperijos kontroliuojamos Lietuvos dalies, kurioje tebegaliojo baudžiava tad emigracija buvo ribota. Atvykę lietuviai integravosi į Amerikos vokiečių bendruomenes, nes jų kultūra buvo panaši į vokiečių.

Svarbiausias Jorktauno lietuviškų šaknų simbolis yra Smith Creek lietuvių kapinės. XX a. pabaigoje kapinės buvo sutvarkytos Jorktauno lietuvių palikuonių. Jie pastatė ženklą, nurodantį, kad tai lietuvių kapinės, ir nupiešė Lietuvos vėliavą. Kapinėse išliko apie 30 antkapių, nors čia galėjo būti palaidota ir daugiau žmonių. Dauguma įrašų antkapiuose yra vokiški, likusieji – anglų kalba, nors patys velioniai kalbėjo lietuviškai.

Keli pirmųjų Teksaso lietuvių palikuonys finansavo memorialinės lentos pastatymą Jorktaune. Lentoje anglų kalba rašoma: „*Lietuviai Teksase. Tarp daugumos europiečių imigrantų atvykusių į Teksasą 19 amžiaus viduryje, buvo maža grupė lietuvių, kurie įsikūrė Jorktauno prieigose*“. Memorialinė lenta yra viena iš nedaugelio su lietuviais susijusių memorialinių lentų JAV.

Jorktauno istorijos muziejuje gausu eksponatų, susijusių su Lietuvos kultūra ir pirmaisiais Jorktauno lietuviais, pavyzdžiui, lietuviškai parašytų laiškų kopijos, XIX a. lietuvių darbo priemonės, žvejybinis tinklas ir galvijams ženklinti naudotos žymės.

Pirmieji Jorktauno lietuviai buvo liuteronai. Drauge su vietiniais vokiečiais jie prisidėjo prie Šv. Pauliaus liuteronų bažnyčios statybos. Pirmoji bažnyčia iškilo 1874 m., o 1930 m. buvo visiškai perstatyta. Kai kuriuose vitražiniuose languose įrašytos lietuviškos pavardės, pavyzdžiui, Joniškių šeimos.

Unikali Jorktauno lietuvių bendruomenės istorija ir senumas sudomino įvairių tyrinėtojus iš JAV bei Lietuvos. Apie šią bendruomenę buvo sukurtas dokumentinis filmas ir išleistos kelios knygos.

## Šaltiniai

## Nuorodos
* Oficiali svetainė
* Video: 19 amžiaus lietuvių bendruomenė Jorktauno muziejuje
* Video: Jorktauno lietuvių istorija
Meksikos įlankos pakrantės žemuma

**Meksikos įlankos pakrantės žemuma** (, ) – žemuma Šiaurės Amerikos šiaurės rytinėje dalyje, driekiasi Meksikos įlankos pakrantėse. Šiaurėje pereina į Atlanto vandenyno pakrantės žemumą. Plotis iki 350 km. Tęsiasi per Jungtinių Amerikos Valstijų (nuo Floridos iki Teksaso) bei Meksikos (iki Jukatano pusiasalio) pakrantes. Iš šiaurės riboja Apalačų kalnai, Centrinės lygumos (Ozarko plynaukštė, Vošitos kalnai), iš šiaurės vakarų – Didžiosios lygumos (Edvardso plynaukštė), iš vakarų – Rytų Siera Madrės kalnai.

Sudaryta iš jūrinių nuosėdinių uolienų, yra didelis naftingasis baseinas (išgaunama nafta, gamtinės dujos, taip pat siera, akmens druska).

Paviršius palaipsniui kyla nuo įlankos paviršiaus iki pakraščių, kur pasiekia 150 m aukštį. Žemuma išvagota upių slėnių (kerta Misisipė, sudarydama deltą, Apalačikola, Alabama, Perlas, Red Riveris, Sabinas, Trinitis, Breizosas, Koloradas, Rio Grandė). Yra kuestinių gūbrių. Įlankos pakrantės žemos, krantai lagūniniai (daug lagūnų, estuarijų, smėlėtų nerijų), pakrante driekiasi Teksaso barjerinių salų juosta.

Klimatas subtropinis, pietvakariuose – tropinis. Rytuose iškrenta 1200–1600 mm kritulių per metus, vakaruose – 700–800 milimetrų. Žemumą dažnai siaubia uraganai. Daugiau nei trečdalį paviršiaus dengia pušynai ir mišrieji miškai, ąžuolynai, kitur – savanos. Vakarinėje dalyje vyrauja derlingi dirvožemiai verstžemiai, Misisipės deltoje šlynžemiai ir durpžemiai, rytinėje dalyje rūgštžemiai.

Būdingos medvilnės, cukranendrių, tabako, žemės riešutų, subtropinių vaismedžių, ryžių plantacijos, ganomi galvijai.

Pagrindiniai Meksikos įlankos pakrantės žemumos miestai – Naujasis Orleanas, Hiustonas, Mobilas, Korpus Kristi (JAV), Tampikas, Verakrusas (Meksika).

## Šaltiniai
Padrės sala

**Padrės sala** () – barjerinė sala Jungtinėse Amerikos Valstijose, Teksase, Meksikos įlankos pakrantėje. Nusidriekusi 182 km (plotis iki 3 km) nuo Korpus Kristi iki Port Izabelės (šalia Meksikos sienos). Nuo žemyno skiriama Madrės lagūnos. Nuo 1964 m. salą skiria Port Mansfildo kanalas, dalinantis Padrės salą į šiaurinę ir pietinę dalis. Padrės sala didžiausia Teksaso barjerinių salų juostoje. Plotas – 540 km² (ilgiausia barjerinė sala JAV).

Būdingi ilgi balto smėlio paplūdimiai, kopos, žolynai, šlapynės, potvynių užliejamos lygumos. Gausu pakrančių paukščių (pelikanų, sėjikinių paukščių, garnių), apsistoja daug migruojančių paukščių. Veisiami jūriniai vėžliai. Didžioji salos dalis (526 km²) paskelbta nacionaline pakrante, kur išlikę didžiausi JAV žmogaus nepaveikti barjerinių salų pakrančių plotai. Gyvenami ir turizmui pritaikyti tik pietinis ir šiaurinis salos galai – šiaurėje įsikūrusi Korpus Kristi dalis (tiltu jungiasi su žemynu ir Mustango sala), pietuose – kurortas Saut Padre Ailandas (tiltas į žemyną).

1519 m. salą pasiekė ispanų keliautojas Alonsas Alvaresas de Pinjeda ir pavadino **Blanka** („baltąja sala“). Vėliau prigijo Padrės („tėvo“) pavadinimas pagal 1804 m. čia gyvenusį ir tarp indėnų karankavų misionieriavusį kunigą, tėvą Chosė Nikolasą Balji.


PadreIsland.jpg|Padrės salos kopos
Padre Island National Seashore, grassland, Kleberg Co, TX; 31 Oct 2022.jpg|Salos žolynų ploto
2010 Kemp's ridley sea turtle project at Padre Island National Seashore (for NRC) (948721fd-7b48-4393-9183-c10bc2cd38f0).jpg|Jūrinių vėžlių jaunikliai
01a - SOUTH PADRE ISLAND, TX - From County Park at south end -01 (March 2012) (2) (16658011955).jpg|Saut Padre Ailando kurortas


## Šaltiniai
Here We Go Again

**Here We Go Again** – antrasis amerikiečių atlikėjos Demi Lovato studijinis albumas, išleistas 2009 m. liepos 21 d. Jam pristatyti išleisti du singlai: „Here We Go Again“ ir „Remember December“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją svaitę JAV parduota per 108 tūkstančiai kopijų ir jis debiutavo pirmojoje „Billboard 200“ reitingo vietoje, tampant pirmuoju atlikėjos įrašu, pasiekusiu šią viršūnę. 2013 m. gruodžio mėnesio duomenimis, JAV parduota per pusę milijono kopijų ir albumas tapęs auksiniu.

## Dainų sąrašas

## Kūrybinė grupė

* Demi Lovato – vokalas
* Aris Archontis – garso suvedimas 
* Chris Anderson-Bazzoli – įrašymas 
* Jesse Astin – gitara 
* Tommy Barbarella – sintezatorius 
* Michael Bland – būgnai , elektronikos programavimas 
* Ken Chastain – perkusija, elektronikos programavimas , papildomas įrašymas 
* Daphne Chen – smuikas 
* Lauren Chipman – altas 
* Gary Clark – instrumentų atlikimas, elektronikos programavimas, garso inžinerija 
* Bob Clearmountain – garso suvedimas 
* Mathew Cooker – violončelė 
* Jason Coons – garso inžinerija 
* Dorian Crozier – būgnai , garso inžinerija 
* Andy Dodd – garso inžinerija 
* Richard Dodd – violončelė 
* Geoff Dugmore – būgnų ištraukos 
* John Fields – bosinė gitara , gitara , klavišiniai , elektronikos programavimas , būgnai , perkusija , pritariamasis vokalas , garso inžinerija , garso suvedimas 
* Mher Filian – klavišiniai, elektronikos programavimas 
* Nikki Flores – pritariamasis vokalas 
* Eric Gorfain – smuikas 
* Paul David Hager – papildomas įrašymas , garso suvedimas 
* Isaac Hasson – gitara, sintezatorius, elektronikos programavimas 
* Kenny Johnson – bosinė gitara 
* Nick Jonas – būgnai, gitara, vokalas 
* Chris Lord-Alge – garso suvedimas 
* Stephen Lu – styginių instrumentų aranžuotės ir dirigavimas 
* John Mayer – gitara 
* Jon McLaughlin – pianinas, sintezatorius , pritariamasis vokalas 
* Dave McNair – garso dizainas
* Steven Miller – styginių instrumentų garso inžinerija 
*  Sheryl Nields – fotografijos
* Will Owsley – gitara , gitaros efektai , sintezatorius , pritariamasis vokalas , papildomas įrašymas 
* Radu Pieptea – smuikas 
* Wes Precourt – smuikas 
* Lindy Robbins – pritariamasis vokalas 
* David Sage – altas 
* Simon Sampath-Kumar – garso inžinerija 
* Wesley Seidman – styginių instrumentų garso inžinerijos pagalba 
* David Snow – meninė kryptis
* SuperSpy – garso inžinerija 
* Gavin Taylor – meninė kryptis, dizainas
* Adam Watts – garso inžinerija 

## Išnašos
Thimphu Raven FC

**Thimphu Raven**, o angliškuose šaltiniuose žinomas kaip **„Thimphu Raven FC“** – Butano futbolo klubas iš Timpu.

## Istorija
2023 m. sezone žaidė Bhutan Premier League. Debiutantai užėmė devintą vietą ir iškrito į žemesnį divizioną.

## Pasiekimai
;  Bhutan Premier League:

## Sezonai
; Pastarųjų metų sezonai

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* facebook paskyra (anglų k.)
* SOCCERWAY 
* FLASHSCORE
* Transfermarkt 
* Globalsportsarchive
* national-football-teams
Kermitas

**Kermitas** () – miestas Jungtinėse Amerikos Valstijose, vakarinėje Teksaso valstijos dalyje. Vinklerio apygardos administracinis centras. 2020 m. JAV gyventojų surašymo duomenimis, mieste gyveno 6 267 gyventojai. 

## Istorija
Gyvenvietė pavadinta Teodoro Ruzvelto sūnaus Kermito garbei, kuris šioje vietovėje seniau medžiodavo.

Po 1916 m. sausros iš Kermito išvyko daug gyventojų; 1924 m. gyvenvietėje liko tik viena šeima, visoje apygardoje mokyklą lankė tik vienas žmogus.

Kermitas, kaip ir kitos aplinkinės gyvenvietės, išaugo 1926 m. Tais metais gyventojų skaičius siekė 1 000, o 1929 m. nutiesus geležinkelį padidėjo iki 1 500. Didžiosios depresijos metu miestas dėl išgaunamos naftos išliko pakankamai ekonomiškai stabilus. Nors gyventojų skaičius kiek sumažėjo, 40-o dešimtmečio pabaigoje vėl ėmė didėti.

Miestas įkurtas 1938 m., 1945 m. įsteigtas bankas. Daugiausiai žmonių Kermite gyveno 70-o dešimtmečio metu – apie 10 500.
## Gyventojai
2020 m. JAV gyventojų surašymo duomenimis, mieste gyveno 66,3 % lotynoamerikiečių, 29,12 % baltųjų, 1,84 % afroamerikiečių, 1,05 % mišrios rasės, 1,04 % azijiečių, 0,56 % indėnų ir 0,1 % kitų rasių kilmės gyventojų.

## Šaltiniai
Pekosas (miestas)

**Pekosas** () – miestas Jungtinėse Amerikos Valstijose, pietvakarinėje Teksaso valstijos dalyje, prie Pekoso upės, apie 130 km į pietvakarius nuo Odesos. Rivso apygardos administracinis centras. 2020 m. JAV gyventojų surašymo duomenimis, mieste gyveno 12 916 gyventojai. Ūkininkavimas (medvilnės, raukšlėtųjų melionų, daržovių auginimas), gyvulininkystė, naftos, gamtinių dujų gavyba, turizmas. Yra muziejus. Miestas garsėja pirmuoju Teksase surengtu rodeo 1883 m., kuris dabar vyksta kiekvieną liepos mėnesį. Mieste taip pat kasmet vyksta raukšlėtųjų melionų festivalis – šventė apie regiono žemės ūkį. 

## Istorija
1881 m. gyvenvietė įkurta geležinkelių sankryžoje. Augo kaip galvijų paskirstymo centras. XX a. 5-o dešimtmečio metu prekyba paįvairėjo: požeminis vanduo buvo pumpuojamas drėkinimui, buvo išgaunama nafta, gamtinės dujos, siera.
## Gyventojai
2020 m. JAV gyventojų surašymo duomenimis, mieste gyveno 86,16 % lotynoamerikiečių, 10,07 % baltųjų, 1,64 % afroamerikiečių, 1,23 % azijiečių, 0,45 % mišrios rasės, 0,29 % kitų rasių, 0,15 % indėnų, ir 0,02 % Ramiojo vandenyno salų kilmės gyventojų.


3rd street, Pecos Texas.jpeg|Miesto gatvė
Pecos texas watertower.jpg|Vandens bokštas
2001078 007 70 094 012ac (21227940066).jpg|Miesto apylinkės
Reeves County Courthouse June 2020.jpg|Rivso apygardos teismo pastatas

## Šaltiniai
Amerikų tiltas

**Amerikų tiltas** (; ) – tarptautinis automobilių transporto tiltas, nutiestas per Rio Grandės (Rio Bravo) upę JAV ir Meksikos pasienyje, tarp El Paso (Teksasas) ir Siudad Chuareso (Čihuahua) miestų. Tiltą iš šiaurės siekia JAV greitkelis Interstate 110, iš pietų – Meksikos federalinis kelias MX-45. Tilto prieigose įrengti šalių sienos perėjimo punktai. Amerikų tiltas priklauso Tarptautinei sienų ir vandenų komisijai (IBWC), jį valdo šalių muitinių ir sienų apsaugos tarnybos.

Meksikiečiai šį tiltą vadina Laisvuoju tiltu (), taip pat Rio Bravo, Kordovos tiltu. Pravažiavimas tiltu buvo nemokamas, iš to ir „Laisvasis“.

Tiltą sudaro keturi atskiri statiniai: du tiltai, turintys po dvi eismo juostas, skirti krovininių automobilių eismui, ir du tiltai, turintys po keturias eismo juostas bei du pėsčiųjų takus, skirti kitoms transporto priemonėms. Tiltas yra vienas iš keturių tarptautinių įvažiavimo punktų, jungiančių El Pasą ir Siudad Chuaresą, sudarančių tarptautinę El Paso–Chuareso aglomeraciją kartu su Ysleta–Saragoza tarptautiniu tiltu, Paso del Norte tiltu ir Stanton Street tiltu. Tai vienas iš penkių tiltų Siudad Chuarese, jungiančių Meksiką su JAV.

1967 m. atidarytas ankstesnis tiltas. Šiuolaikinis tiltas buvo statomas nuo 1996 m. liepos iki 1998 m. birželio mėn. 1967 m. įrengtas El Paso BOTA tilto įvažiavimo punktas Teksaso pusėje pagal 1963 m. pasirašytą dvišalę Chamizal sutartį. Juo naudojasi daugiau nei pusė transporto priemonių (sunkvežimių ir lengvųjų automobilių), įvažiuojančių į El Pasą per Amerikų tiltą iš Meksikos. Taip yra daugiausia dėl to, kad Amerikų tiltas yra vienintelis tiltas tarp Meksikos ir Teksaso, kuris neapmokestina kelio. Tai „A klasės“ praleidimo punktas, teikiantis visas krovinių patikros paslaugas, atviras keleivinių transporto priemonių eismui 24/7 režimu. 

## Populiariojoje kultūroje

* 2013 m. Amerikos televizijos serialo „The Bridge“ veiksmas vyksta ant Amerikų tilto ir aplink jį.
* Tiltas rodomas 2015 m. filme „“.

## Šaltiniai
Bosnijos ir Hercegovinos federacijos II lyga

**Bosnijos ir Hercegovinos federacijos II lyga** () – Bosnijos ir Hercegovinos futbolo 3-osios pakopos pirmenybės. Varžybos vyksta 4 zonose, sudarytose pagal kantonus. Lygoje varžosi kroatų ir musulmonų komandos iš Bosnijos ir Hercegovinos federacijos.

## Čempionai

## Nuorodos
* Zonų svetainės:
** Centro zona 
** Pietų zona 
** Šiaurės zona 
** Vakarų zona
Serbų respublikos II lyga

**Serbų respublikos II lyga** () – Bosnijos ir Hercegovinos futbolo 3-osios pakopos pirmenybės, vykstančios 2 zonose – Rytų ir Vakarų. Lygoje žaidžia Serbų respublikos ir Brčko apygardos komandos.

## Istorija

Lyga įkurta 1995 m., tuo metu joje buvo 4 zonos. Vėliau zonų sumažėjo iki 3, o nuo 2008 m. liko 2 zonos.

## Nugalėtojai

## Nuorodos
* Zonų svetainės:
** Rytų zona
** Vakarų zona
Bosnijos ir Hercegovinos federacijos kantonų futbolo lygos

**Bosnijos ir Hercegovinos federacijos kantonų lygos** () – Bosnijos ir Hercegovinos futbolo 4-osios pakopos pirmenybės, vykstančios kantonų lygmenyje. Lygose varžosi Bosnijos ir Hercegovinos federacijos kroatų ir musulmonų komandos, geriausios sezono ekipos patenka į II lygos zonas. Kai kuriuose kantonuose varžybos vyksta ne viename, bet 2–3 lygmenyse, kurie atitinka 4–6 pakopas visos šalies sistemoje.

## Lygos

## Šaltiniai

## Nuorodos
* Bosnijos ir Hercegovinos futbolo lygos (Sportdc.net)
* Kantonalni/županijski savezi (Nsfbih.ba)
Serbų Respublikos regioninė lyga

**Serbų Respublikos regioninė lyga** ( arba *Трећа лига Републике Српске*) – Bosnijos ir Hercegovinos futbolo 4-osios pakopos pirmenybės, vykstančios Serbų Respublikos ir Brčko apygardos regionuose. Varžybos vyksta 3 zonose – Centro, Rytų ir Vakarų. Geriausios komandos patenka į II lygą, prasčiausios iškrenta į IV lygos zonas (sričių lygas).

## Istorija

Lyga įkurta 2008 m. kaip 3-oji Serbų respublikos pakopa (arba 4-oji Bosnijos ir Hercegovinos). Iki to laiko 3-ąja pakopa buvo dabartinės sričių lygos (), po 2008 m. reformos tapusios 4-ąja Serbų respublikos pakopa.

## Nugalėtojai

## Šaltiniai

## Nuorodos
* Zonų svetainės:
** Centro zona
** Rytų zona
** Vakarų zona
* Bosnijos ir Hercegovinos futbolo lygos (Sportdc.net)
Bulgarijos III mėgėjų futbolo lyga

**Bulgarijos III mėgėjų futbolo lyga** () – 3-osios pakopos Bulgarijos futbolo divizionas. Kadangi lyga mėgėjų, tai joje nėra reikalaujama, kad komandos būtų profesionalios.

## Zonos

Varžybos vyksta 4 zonose – Pietryčių, Pietvakarių, Šiaurės rytų, Šiaurės vakarų. Kiekvienai zonai priskirtos atitinkamos Bulgarijos sritys ir sostinė Sofija.

## Istorija

Lyga įkurta 1950 m. kartu su 2-ąja pakopa. Sudaryta 4 zonų sistema galioja daug dešimtmečių.

## Čempionai

## Nuorodos
* Bulgaria Third League (Soccerway.com)
* Трета лига (Bulgarian-football.com)
Bulgarijos sričių futbolo grupės

**Bulgarijos sričių futbolo grupės** () – 4-osios pakopos Bulgarijos futbolo varžybos, vykstančios atskirai kiekvienoje iš Bulgarijos sričių ir sostinėje Sofijoje. Kai kuriose srityse vyksta ir 5-osios pakopos pirmenybės.

## Istorija

Futbolo pirmenybės Bulgarijos srityse ir regionuose rengiamos nuo XX a. tarpukario. Tuo metu tai buvo pagrindinės šalies varžybos – regionų nugalėtojai kovojo finaliniuose turnyruose dėl Bulgarijos čempionų vardo. Prieš II pasaulinį karą suformavus vieningą šalies lygą, regionų lygos tapo 2-ąja pakopa, o 1950 m. sudarius dar dvi nacionalines lygas – 4-ąja pakopa, kuria yra iki šiol.

## Grupės

Sritys turi nevienodą skaičių grupių, be to, kai kurios turi ne vieną, bet dvi pakopas (atitinkamai, 4-ąją ir 5-ąją visos šalies pakopą) – A ir B grupes. Iš viso per 30 A grupių ir apie 20 B grupių, jų skaičius svyruoja priklausomai nuo futbolo sezono.

## Nuorodos
* Областни групи (Bgclubs.eu)
* Областни групи (Bulgarian-football.com)
* Bfu-tournaments.com
Alveoliniai priebalsiai

**Alveoliniai priebalsiai** – liežuvio priešakiniai priebalsiai, kuriuos tariant priekinė liežuvio dalis priartinama prie viršutinių alveolių. Liežuvio lanksčiąja priekine viršutine dalimi tariami priebalsiai kartais klaidingai vadinami dantiniais, nes liežuvio galas liečia dantis arba yra arti jų. Vis dėlto lietuvių kalbos priebalsiai [n], [nʲ], [ɫ] priskiriami dantiniams, o minkštasis [lʲ] – alveoliniams priebalsiams. Dalyje kalbų dantiniai ir alveoliniai priebalsiai jungiami į vieną alveolinių grupę.

Be [lʲ] (*liepa*), lietuvių kalboje vartojami raidėmis *č, dž, r, š, ž* žymimi alveoliniai priebalsiai ir minkštosios jų poros.

## TFA sąrašas
Į TFA įtrauktų alveolinių priebalsių sąrašas su kai kurių kalbų pavyzdžiais:

## Išnašos
Daughtry

**Daughtry** – amerikiečių roko grupė, kurią 2006 m. įkūrė penktojo „*American Idol*“ konkurso sezono finalistas Chris Daughtry. Tų pačių metų lapkritį išleistas debiutinis grupės albumas „Daughtry“, pasiekės pirmąją „Billboard 200“ reitingo vietą. 2024 m. duomenimis, grupė yra išleidusi šešis studijinius albumus, iš kurių naujausiasis, „Dearly Beloved“, išleistas 2021 m. rugsėjį.

## Grupės nariai
**Dabartiniai nariai**
* Chris Daughtry – vokalas , ritminė gitara , solinė gitara 
* Josh Steely – solinė gitara, pritariamasis vokalas 
* Brian Craddock – ritminė gitara, solinė gitara, pritariamasis vokalas 
* Elvio Fernandes – klavišiniai, pianinas, ritminė gitara, akustinė gitara, pritariamasis vokalas 
* Marty O'Brien – bosinė gitara 
* Jeremy Schaffer – būgnai, perkusija 

**Buvę nariai**
* Jeremy Brady – ritminė gitara, pritariamasis vokalas 
* Joey Barnes – būgnai, perkusija, klavišiniai, pritariamasis vokalas 
* Robin Diaz – būgnai, perkusija 
* Josh Paul – bosinė gitara, pritariamasis vokalas 
* Brandon Maclin – būgnai, perkusija, pritariamasis vokalas 

## Diskografija
* *Daughtry* (2006)
* *[[Leave This Town]]* (2009)
* *Break the Spell* (2011)
* *Baptized* (2013)
* *Cage to Rattle* (2018)
* *Dearly Beloved* (2021)

## Šaltiniai

## Nuorodos
* 
*
Moravijos-Silezijos futbolo lyga

**Moravijos-Silezijos futbolo lyga** (, santr. *MSFL*) – viena iš dviejų 3-osios pakopos Čekijos futbolo lygų (kita yra Bohemijos futbolo lyga). Čia žaidžia komandos iš rytinės Čekijos – Moravijos ir Silezijos regionų (Moravijos-Silezijos kraštas, Olomouco kraštas, Pietų Moravijos kraštas, Vysočinos kraštas, Zlyno kraštas). Lygos būstinė yra Olomouco mieste. Silpniausios komandos iškrenta į IV diviziono D, E arba F grupę.

## Istorija

Lyga įkurta dar Čekoslovakijos laikais 1991 m. kaip 3-oji pakopa vietoje Čekijos II liaudies futbolo lygos. Federacijai iširus, nuo 1993 m. ji tapo 3-ąja Čekijos futbolo pakopa.

## Čempionai

*  – Znojmo Prace
*  – VP Frydek-Mistek
*  – Slovacka Slavia Uherske Hradiste
*  – Alfa Slusovice
*  – Vitkovice Ostrava
*  – Synot Stare Mesto
*  – NH Ostrava
*  – Banik Ratiskovice
*  – FK Holice 1932
*  – Sigma Olomouc B
*  – Fotbal Kunovice
*  – FK Drnovice
*  – Hanacka Slavia Kromeriz
*  – HFK Olomouc
*  – Fotbal Jakubcovice
*  – Fotbal Fulnek
*  – Sigma Olomouc B
*  – FC Hlucin
*  – SC Znojmo
*  – SFC Opava
*  – HFK Olomouc
*  – Fotbal Trinec
*  – SFC Opava
*  – Sigma Olomouc B
*  – SK Prostejov
*  – SK Unicov
*  – SK Prostejov
*  – Lisen Brno
*  – FK Blansko
*  – Slovacko Uherske Hradiste B
*  – Sigma Olomouc B
*  – Hanacka Slavia Kromeriz
*  – Banik Ostrava B
*  – Hanacka Slavia Kromeriz


## Nuorodos
* 
* Czech Republic 3. Liga (Soccerway.com)
* MSFL (Eurofotbal.cz)
Leave This Town

**Leave This Town** – antrasis amerikiečių roko grupės „Daughtry“ studijinis albumas, išleistas 2009 m. liepos 14 d. Tai – pirmasis „Daughtry“ įrašas, kurį įrašė visa grupė, kadangi praeitas albumas buvo įrašytas vokalisto Chris Daughtry dar prieš susiformuojant grupei. Taip pat, tai – paskutinis grupės albumas, kuriame groja būgnininkas Joey Barnes. „Leave This Town“ pristatyti buvo išleisti trys singlai: „No Surprise“, „Life After You“ ir „September“.

Nepaisant vidutiniškų kritikų atsiliepimų, albumas buvo komerciškai sėkmingas. Per pirmąją savaitę JAV parduota per 269 tūkstančiai kopijų ir jis debiutavo pirmojoje „Billboard 200“ reitingo vietoje, tampant antruoju grupės įrašu, pasiekusiu šią viršūnę. 2010 m. vasario mėnesio duomenimis, JAV parduota per milijoną kopijų ir albumas tapęs platininiu.

## Dainų sąrašas

## Kūrybinė grupė
**Daughtry**
* Chris Daughtry – vokalas, ritminė gitara
* Josh Steely – solinė gitara, pritariamasis vokalas
* Brian Craddock – ritminė gitara, pritariamasis vokalas
* Josh Paul – bosinė gitara, pritariamasis vokalas
* Joey Barnes – būgnai, perkusija, klavišiniai, pritariamasis vokalas 
* Robin Diaz – būgnai 

**Papildomi muzikantai**
* Howard Benson – papildomi klavišiniai, elektronikos programavimas
* Phil X – papildoma gitara
* Michito Sanchez – papildoma perkusija
* Jamie Muhoberac – papildomi klavišiniai
* Aubrey Haynie – papildomas smuikas
* Vince Gill – pritariamasis vokalas 
* Debbie Lurie – styginių instrumentų aranžuotės
* Mark Robertson – styginių instrumentų dirigavimas

**Techninis personalas**
* Howard Benson – prodiusavimas
* Chris Lord-Alge – garso suvedimas
* Ted Jensen – garso dizainas

## Išnašos
Dor Turgeman

**Doras Turgemanas** (; g. 2003 m. spalio 24 d.) – Izraelio futbolininkas, puolėjas, saugas (*„vingeris“*).

## Karjera
### Maccabi Tel Aviv
Nuo 2020 m. rungtyniavo Tel Avivo „Maccabi“ (Izraelis). 2021–2022 m. nuomos pagrindais perleistas Beitar Tel Aviv Bat Yam.

2023 m. birželio 11 d. oficialiai pranešta, kad su futbolininku pasirašyta nauja ketverių metų trukmės sutartis.

2023–2024 m. sezone su Tel Avivo „Maccabi“  klubu tapo Izraelio čempionu. 2024–2025 m. UEFA Europos lygos turnyre burtai suvedė su FK Panevėžys. 2024 m. rugpjūčio 6 d. LFF stadione (Vilnius) Izraelio atstovai nugalėjo panevėžiečius minimalia persvara 2-1. 

Šiose rungtynėse jau trečią susitikimo įvarčiu pasižymėjo Doras Perecas, o Doras Turgemanas po minėtojo Doro Pereco tikslaus perdavimo pelnė antrąjį įvartį ir Tel Avivo „Makabis“ pirmavo 2-0. „Panevėžio“ klubui atstovaujantis Sivert Gussiås sušvelnino rezultatą iki 1-2.

### New England Revolution
2025 m. rugpjūčio 20 d. persikėlė į New England Revolution (JAV). Pranešama, kad perėjimo kaina siekė 6 mln. JAV dolerių, o papildomai numatyta 1 mln. JAV dolerių premija už parodytus rezultatus. Sutartis su klubu galiojo iki 2028 m., o 2029 m. numatyta klubo pasirinkimo teisė. 2025 m. rugsėjo 27 d.  debiutavo Major League Soccer (MLS) rungtynėse prieš Atlanta United FC. Susitikimą pradėjo kaip atsarginis, o aikštėje pasirodė po keitimo 56 minutę ir svariai prisidėjo prie pergalės rezultatu 2:0. 72-ąją rungtynių minutę pelnė įvartį, o netrukus, 75-ąją minutę atliko savo pirmąjį rezultatyvų perdavimą MLS lygoje, padėdamas Leonardo Campana pelnyti įvartį. 2025 m. spalio 18 d. Turgemanas tapo pirmuoju žaidėju „Revolution“ klubo istorijoje (ir 10-uoju MLS istorijoje), pelniusiu įvartį kiekvienose iš pirmųjų trejų MLS rungtynių.

## Pasiekimai
;  Maccabi Tel Aviv FC
*  **Čempionas (1):** 2023–2024 m.

## Rinktinė

Atstovavo šalies jaunimo rinktinėms, o vėliau ir Izraelio futbolo rinktinei. 2023 m. rugsėjo 9 d. debiutavo nacionalinėje komandoje rungtynėse prieš Rumuniją. Susitikimas baigėsi lygiosiomis 1-1.

2025 m. lapkričio 13 d. žaidė draugiškose rungtynėse prieš Lietuvą. Susitikimas vyko Dariaus ir Girėno stadionas, Kaune be žiūrovų ir baigėsi nulinėmis lygiosiomis (0–0).

## Išnašos

## Nuorodos
* SOCCERWAY
* Transfermarkt  
* Globalsportsarchive
Maxwell (muzikantas)

**Džeraldas Maksvelas Rivera** (*Gerald Maxwell Rivera*, g. 1973 m. gegužės 23 d.), geriau žinomas kaip tiesiog ***Maxwell*** – amerikiečių daininkas, dainų autorius ir įrašų prodiuseris. Populiarumo susilaukė su savo 1996 m. išleistu debiutiniu albumu „Maxwell's Urban Hang Suite“ ir yra laikomas vienu iš neo-soul žanro garsintojų. 2024 m. duomenimis, atlikėjas yra išleidęs penkis studijinius albumus, iš kurių naujausiasis, „blackSUMMERS'night“, išleistas 2016 m. liepą.

## Diskografija
** Studijiniai albumai **
* *Maxwell's Urban Hang Suite* (1996)
* *Embrya* (1998)
* *Now* (2001)
* *[[BLACKsummers'night]]* (2009)
* *blackSUMMERS'night* (2016)

## Išnašos

## Nuorodos
* 
*
Dor Peretz

**Doras Perecas** (; g. 1995 m. gegužės 17 d.) – Izraelio futbolininkas, saugas.

## Karjera

### Maccabi Tel Aviv
Nuo 2014 m. rungtyniavo Tel Avivo „Maccabi“ (Izraelis). 2016–2017 m. nuomos pagrindais perleistas Hapoel Haifa.

### Venezia
2021 m. birželio 16 d. pranešta, kad Doras Perecas sudarė sutartį su Venezia klubu, kuris ruošėsi debiutui Serie A. 2022 m. liepos 5 d. sutartis nutraukta abipusiu susitarimu.

### Maccabi Tel Aviv
2022 m. rugpjūčio 22 d. oficialiai pranešta, kad su futbolininku pasirašyta trejų metų trukmės sutartis.

2023–2024 m. sezone su Tel Avivo „Maccabi“ klubu tapo Izraelio čempionu. 2024–2025 m. UEFA Europos lygos turnyre burtai suvedė su FK Panevėžys. 2024 m. rugpjūčio 6 d. LFF stadione (Vilnius) Izraelio atstovai nugalėjo panevėžiečius minimalia persvara 2-1. Šiose rungtynėse jau trečią susitikimo įvarčiu pasižymėjo Doras Perecas, o Doras Turgemanas po minėtojo Doro Pereco tikslaus perdavimo pelnė antrąjį įvartį ir Tel Avivo „Makabis“ pirmavo 2-0. „Panevėžio“ klubui atstovaujantis Sivert Gussiås sušvelnino rezultatą iki 1-2.

2024 m. rugpjūčio 15 d. atsakomosios rungtynės vyko Haladás Stadion (Sombathėjus), Vengrijoje. „Panevėžys“ patyrė sutriuškinimą rezultatu 0:3, o dviejų rungtynių serijoje pralaimėjo 1:5. Šiose rungtynėse po kampinio pasižymėjo Doras Perecas. Antrajame kėlinyje „Maccabi“ įvarčius pelnė Osher Davida ir Sagiv Yehezkel.

## Pasiekimai
;  su Maccabi Tel Aviv
*  **Čempionas (3):** 2014–2015, 2018–2019, 2023–2024 m.
*  **Nugalėtojas (1)**: 2014–2015 m. Izraelio futbolo taurė.
*  **Nugalėtojas (2)**: 2019, 2020 m. Izraelio supertaurė.
*  **Nugalėtojas (3)**: 2014–2015, 2018–2019, 2020–2021 m. Izraelio futbolo lygos taurė

## Rinktinė

Atstovavo šalies jaunimo rinktinėms, o vėliau ir Izraelio rinktinei. 2015 m. spalio 13 d. debiutavo nacionalinėje komandoje rungtynėse prieš Belgiją. Susitikimas baigėsi varžovų pergale rezultatu 3-1.

2018 m. spalio 10 d. rungtynėse prieš Škotiją pelnė pirmąjį įvartį atstovaudamas Izraelio rinktinei.

## Išnašos

## Nuorodos
* SOCCERWAY
* Transfermarkt
* Globalsportsarchive
Roi Mishpati

**Rojus Mišpatis** (; g. 1992 m. gruodžio 23 d.) – Izraelio futbolininkas, vartininkas.

## Karjera
Kitados atstovavo gimtojo miesto Hapoel Rishon LeZion jaunių, jaunimo ekipoms. 2010 pradėtas kviesti į pagrindinę komandą, tačiau joje įsitvirtinti nepavyko.

### FC Ashdod
Nuo 2011 m. priklausė FC Ashdod. 2017–2018 m. sezone nuomos pagrindais buvo perleistas Hapoel Rishon LeZion.

### Maccabi Tel Aviv
2023 m. rugpjūčio 31 d. oficialiai pranešta, kad su futbolininku pasirašyta dviejų metų trukmės sutartis.

2023–2024 m. sezone su Tel Avivo „Maccabi“  klubu tapo Izraelio čempionu. 2024–2025 m. UEFA Europos lygos turnyre burtai suvedė su FK Panevėžys. 2024 m. rugpjūčio 6 d. LFF stadione (Vilnius) Izraelio atstovai nugalėjo panevėžiečius minimalia persvara 2-1. Šiose rungtynėse jau trečią susitikimo įvarčiu pasižymėjo Doras Perecas, o Doras Turgemanas po minėtojo Doro Pereco tikslaus perdavimo pelnė antrąjį įvartį ir Tel Avivo „Makabis“ pirmavo 2-0. „Panevėžio“ klubui atstovaujantis Sivert Gussiås sušvelnino rezultatą iki 1-2.

## Pasiekimai
;  su Maccabi Tel Aviv
*  **Čempionas (1):** 2023–2024 m.

## Išnašos

## Nuorodos
* SOCCERWAY
* Transfermarkt  
* Globalsportsarchive
BLACKsummers'night

**BLACKsummers'night** – ketvirtasis amerikiečių atlikėjo Maxwell studijinis albumas, išleistas 2009 m. liepos 7 d. Tai – pirmasis atlikėjo įrašas per aštuonerius metus, nuo 2001 m. išleisto Now“. Jam pristatyti išleisti keturi singlai: „Pretty Wings“, „Bad Habits“, „Cold“ ir „Fistful of Tears“.

Albumas susilaukė kritikų pripažinimo ir buvo komerciškai sėkmingas. Per pirmąją savaitę JAV parduota per 316 tūkstančių kopijų ir jis debiutavo pirmojoje „Billboard 200“ reitingo vietoje, tampant antruoju atlikėjo įrašu, pasiekusiu išą viršūnę. 2010 m. sausio mėnesio duomenimis, JAV parduota per milijoną kopijų ir albumas tapęs platininiu.

2010 m. vykusiuose „Grammy“ apdovanojimuose albumas laimėjo apdovanojimą už geriausią R&B albumą, o daina „Pretty Wings“ – už geriausia mėtų dainą, taip pat nominuota geriausios R&B dainos bei geriausio vyriško R&B vokalinio atlikimo kategorijose, daina „Love You“ nominuota geriausio vyriško popmuzikos vokalinio atlikimo kategorijoje, o „Phoenix Rise“ – geriausio popmuzikos instrumentinio atlikimo.

## Dainų sąrašas

## Kūrybinė grupė

* Benedetto Nino Caccauale – garso inžinerija
* Dave Clauss – pagalba
* Tom Coyne – garso dizainas
* Chris „Daddy“ Dave – būgnai
* Hod David – prodiusavimas, garso inžinerija, gitara, instrumentacija, instrumentų atlikimas
* Nicola Formichetti – stilistė
* Jesse Gladstone – pagalba, garso inžinerija
* Keyon Harrold – trimitas
* Derrick Hodge – bosinė gitara
* Eric L. Johnson – fotografijos
* Nicolas Klam – stilistas
* Mike Makowski – pagalba
* Glen Marchese – garso inžinerija, garso suvedimas
* Maxwell – pagrindinis atlikėjas
* Shedrick Mitchell – vargonai
* Musze – prodiusavimas, garso inžinerija, instrumentacija, instrumentų atlikimas
* Anthony Palazzole – pagalba
* Mike Pela – garso inžinerija, garso suvedimas
* Federico Pena – klavišiniai
* Saunders Sermons – trombonas
* Curtis Smith – šukuosena
* Kenneth Whalum III – saksofonas

## Išnašos
Čekijos IV futbolo divizionas

**Čekijos IV futbolo divizionas** ( arba *4. liga*) – 4-osios pakopos Čekijos futbolo lyga, kurią sudaro 6 divizionai, turintys po 16 komandų. Bohemijos regiono divizionai vadinasi A, B ir C, o Moravijos-Silezijos regiono – D, E ir F.

## Istorija

Pirmieji divizionai veikė 1934–1948 m. kaip 2-oji Čekoslovakijos pakopa, bet po to buvo išformuoti.

Dabartiniame formate Čekijos futbolo divizionai kartu su Slovakijos futbolo divizionais buvo įkurti 1965 m. kaip 3-oji Čekoslovakijos futbolo pakopa. Iš viso buvo 4 divizionai (A, B, C, D). 1969 m. jie tapo 4-ąja pakopa, 1991 m. buvo įkurtas dar vienas – E divizionas. 1993 m., kai Čekijos futbolo sistema atsiskyrė nuo Čekoslovakijos, divizionai išliko 4-ąja pakopa. 2019 m. buvo įkurtas F divizionas.

## Zonos

Lygoje yra 6 zonos, kurių geriausios komandos patenka į aukštesnes regionines lygas – Bohemijos futbolo lygą ir Moravijos-Silezijos futbolo lygą. IV divizioną papildo stipriausios komandos iš Čekijos kraštų futbolo lygų, kraštai nėra priskirti konkrečioms IV diviziono grupėms (tik Bohemijos arba Moravijos-Silezijos regionams).

## Nuorodos
* Czech Republic 4. Liga (Soccerway.com)
* Eurofotbal.cz
** A grupė
** B grupė
** C grupė
** D grupė
** E grupė
** F grupė
* Jindřich Horák, Lubomír Král: Encyklopedie našeho fotbalu (1896 – 1996/97), Libri 1997.
* „Rudé právo“ dienraščio archyvas (Cas.cz)
Čekijos kraštų futbolo lygos

**Čekijos kraštų futbolo lygos** () – Čekijos futbolo 5–7 pakopų lygos, kurias organizuoja Čekijos kraštų futbolo asociacijos.

## Istorija

1993–2002 m. pirmenybės vyko 10 regionų, nuo 2002 m. – 14 kraštų.

## Kraštai

Kiekvienas kraštas priskirtas Bohemijos arba Moravijos-Silezijos futbolo regionui – pagal tai geriausios kraštų komandos patenka į aukštesnes lygas.

## Šaltiniai

## Nuorodos
* Rozcestník soutěží (Fotbal.cz)
Odesa (JAV)

**Odesa** () – miestas Jungtinėse Amerikos Valstijose, Teksaso vakaruose, pietinėje Aukštųjų lygumų dalyje, šalia Midlando miesto. Ektoro apygardos administracinis centras. 2020 m. JAV gyventojų surašymo duomenimis, mieste gyveno 114 428 gyventojai. Rančininkavimas, naftos gavyba. Yra koledžas, universitetas, muziejai, teatras, 3 m aukščio kiškio statula. Netoliese yra vienas didžiausių Jungtinėse Valstijose smūginių kraterių. Kasmet vyksta Šekspyro festivalis, rodeo. 

## Istorija
Vietovę 1881 m. taip pavadino rusų geležinkelininkai dėl kraštovaizdžio panašumo į stepes Odesoje, Ukrainoje. 1886 m. gyvenvietė įkurta ir greitai tapo gyvulių gabenimo geležinkeliu vieta. XX a. 3-ame dešimtmetyje apylinkėse atradus naftos, Odesa sparčiai išaugo. Vystėsi kaip naftos chemijos platinimo ir apdirbimo centras.
## Gyventojai
2020 m. JAV gyventojų surašymo duomenimis, mieste gyveno 56,14 % lotynoamerikiečių, 32,68 % baltųjų, 6,12 % afroamerikiečių, 2,14 % azijiečių, 2,01 % mišrios rasės, 0,37 % indėnų, 0,31 % kitų rasių ir 0,23 % Ramiojo vandenyno salų kilmės gyventojų.


ISS-65 Odessa, Texas.jpg|Miesto aeronuotrauka
Courthouse, Ector County, Odessa, TX, 03-09-2011 (4).JPG|Ektoro apygardos teismo pastatas
Stonehenge at University of Texas at the Permian Basin Picture 1851.jpg|Stounhendžo replika
Ector County Library in Odessa, TX Picture 1830.jpg|Biblioteka
Downtown Odessa.jpg|Miesto centras


## Šaltiniai
Newcastle United WFC

**Newcastle United Women Football Club**, o paprasčiau **Newcastle United WFC** – Anglijos futbolo komanda iš Niukaslo prie Taino, rungtyniaujanti moterų futbolo varžybose. 

## Istorija
1989 m. suburta komanda. 2023–2024 m. tapo FA Women's National League North (III pakopa) nugalėtojomis ir pateko į FA Women's Championship (II). 2024–2025 m. sezone FA Women's Championship debiutantės iškovojo penktąją vietą.

## Sezonai

## Sudėtis
Atnaujinta; 2024 m. rugpjūčio 7 d.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* Newcastle United FC – apie klubo pagrindinę vyrų komandą;

## Išnašos

## Nuorodos
* Oficiali klubo svetainė
* SOCCERWAY
* Globalsportsarchive
Šventosios beždžionių tiltas

**Šventosios beždžionių tiltas** – kabamasis tiltas Šventosios gyvenvietės šiaurės vakarinėje dalyje, centrinės Kopų gatvės gale. Jungia Šventosios upės (Baltijos jūros intako) krantą su sveikatos centrų teritorija. Pietiniame krante iš Kopų g. iki tilto prieinama pėsčiųjų taku, šalia laikino poilsio namelių. Priešingame krante, upės posūkyje prie tilto sunešta smėlio pakrantė. Persikėlus tiltu, galima aplankyti Žemaičių alką, skulptūrų parką, Šventosios paplūdimį skalaujančią jūrą.

Tai Šventojoje vienas iš lankomiausių objektų, pastatytas 1973 m. Tilto ilgis siekia apie 30 m. Tiek vietinių gyventojų, tiek ir atvykstančių svečių jis dažniausiai vadinamas Beždžionių tiltu. Jis, kaip ir pajūrio kopose stovinti skulptūra „Žvejo dukros“, Šventosios senojo tilto, uosto vieta, naujai įrengta Šventosios gyvenvietės centrinė aikštė, yra tapęs vienu iš pagrindinių šios vietovės simbolių.

Beždžionių tiltas, veikiamas gamtinių sąlygų, didelio  praeinančių žmonių srauto, 2009 m. duomenimis, buvo susidėvėjęs, nesaugus naudoti. Buvo parengtas naujas tilto projektas. Jis  kapitaliai remontuotas 2011 m. Intensyviai naudojamas tiltas vėl buvo remontuotas 2017 m.: pakeista visa medinė tilto dalis, jungiamoji metalinė dalis bei du tiltą laikantys lynai. Drėgmės veikiamas medines tilto dalis tenka keisti maždaug kas šešerius ar septynerius metus. Siekiant užtikrinti saugumą, tilto lynai keičiami kas dvejus ar trejus metus. Neleistini poilsiautojų veiksmai (tilto įsiūbavimas, šokinėjimas nuo jo į upę) reikalauja dažnesnio remonto.

## Šaltiniai

## Nuorodos

* Šventosios bezdžionių tiltas *pamatyklietuvoje.lt*